Diari Oficial de la Generalitat Valenciana


Sumari del DOGV 7646, del 29-10-2015 (2015/8450)

Notificació de la sentència dictada en el judici verbal número 202/2015.
------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8450


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el judici verbal número 202/2015. [2015/8450]  
De: Comunitat de Propietaris Edifici Triana.  
Procurador: Alberto Cánovas Seiquer.  
Contra: Margaret Patricia Mahony i Stephen Meredith.  
María Llanos Cejudo Podio, secretària judicial del Jutjat de Primera Instància número 1 d'Orihuela, faig saber que en aquest procediment de judici verbal 202/2015, seguit a instàncies de la Comunitat de Propietaris Edifici Triana contra Margaret Patricia Mahony i Stephen Meredith, s'ha dictat sentència la part dispositiva de la qual és la següent:  
  
«Sentència número 120/2015  
Orihuela, 9 de juny de 2015  
Amb Jesús Sánchez Ruiz, magistrat jutge del Jutjat de Primera Instància número 1 d'Orihuela i partit, ha vist les actuacions del judici verbal número 202/2015, promogudes a instància de la Comunitat de Propietaris Edifici Triana, presentada pel procurador dels tribunals el senyor Cánovas Seiquer i assistida de la lletrada la senyora Ferrández Amorós, contra Margaret Patricia Mahony i Stephen Meredith, declarats en l'acte de la vista en situació de rebel·lia processal, sobre acció de reclamació de quotes per despeses de comunitat degudes, i sobre la base dels següents:  
[...]  
Dispositiva  
Estime la demanda presentada per la representació processal de la Comunitat de Propietaris Edifici Triana contra Margaret Patricia Mahony i Stephen Meredith, i condemne els demandats al pagament de la quantitat de 1.194,06 euros, quantitat que haurà de ser pagada a la comunitat actora i que reportarà l'interés legal de demora des de la reclamació judicial del deute, articles 1100 i 1108 del Codi Civil, incrementat en dos punts des del dictat d'aquesta resolució, article 576 de la Llei d'Enjudiciament Civil.  
S'imposen les costes del procés, si les hi ha, a la part demandada.  
  
Aquesta resolució, que serà notificada a les parts, és ferma i no es pot interposar cap recurs en contra, d'acord amb el que estableix l'article 455 de la Llei d'Enjudiciament Civil.  
Expediu una testimoniança d'aquesta sentència, la qual es durà a les actuacions que l'han motivada, i l'original quedarà en aquest llibre.  
Així, aquesta és la meua sentència, jutjant definitivament en primera instància, que pronuncie, mane i firme, Jesús Sánchez Ruiz, magistrat jutge del Jutjat de Primera Instància número 1 d'Orihuela.  
Publicació. L'anterior sentència ha sigut llegida i publicada pel jutge, mentre celebrava l'audiència pública en el dia d'avui, que és el de la data, davant meu, el secretari, de la qual cosa en done fe.»  
  
I atés que els demandats, Margaret Patricia Mahony i Stephen Meredith, es troben en parador desconegut, expedisc aquest edicte a fi que els valga de notificació de forma deguda.  
  
Orihuela, 16 de juliol de 2015.- La secretària judicial: María Llanos Cejudo Podio.